ນາຍົກລາວ ວ່າ ບັນດາສື່ມວນຊົນ ໃນລາວ ຈະຕ້ອງເປັນ ກະບອກສຽງຂອງ ພັກ-ລັດ
ນາຍົກລາວ ຖະແຫຼງຢືນຢັນວ່າ ບັນດາສື່ມວນຊົນທຸກຂະແໜງໃນລາວ ຈະຕ້ອງປະຕິບັດໜ້າທີ່ ໃນຖານະທີ່ ເປັນກະບອກສຽງ ຂອງພັກ ແລະລັດຖະບານລາວ ຢ່າງແຂງແຮງ ແລະຈະຕ້ອງພັດທະນາຕົວເອງ.
ນາຍົກລັດຖະມົນຕີ ເນັ້ນໜັກວ່າ ບັນດາສື່ມວນຊົນໃນລາວ ຈະຕ້ອງປະຕິບັດໜ້າທີ່ ໃນ ຖານະທີ່ເປັນ ກະບອກສຽງຂອງພັກ-ລັດ ແນໃສ່ການຕອບໂຕ້ສື່ສັງຄົມ ທີ່ເປັນປໍລະປັກ ຕໍ່ ພັກ-ລັດ ເປັນສຳຄັນ ທ່ານທອງລຸນ ສີສຸລິດ ນາຍົກລັດຖະມົນຕີ ຖະແຫລງຢືນຢັນວ່າ ບັນດາສື່ມວນຊົນທຸກ ຂະແໜງໃນລາວ ຈະຕ້ອງປະຕິບັດໜ້າທີ່ ໃນຖານະທີ່ເປັນກະບອກສຽງ ຂອງພັກ ແລະ ລັດຖະບານລາວ ຢ່າງແຂງແຮງ ແລະຈະຕ້ອງພັດທະນາຕົວເອງ ໃຫ້ທັນກັບສະພາບ ການຕ່າງໆ ທັງພາຍໃນແລະນອກປະເທດ ທີ່ມີການປ່ຽນແປງຕະຫຼອດເວລາ ໂດຍ ສະເພາະ ແມ່ນການນຳສະເໜີຂໍ້ມູນຂ່າວສານ ຜ່ານທາງສື່ສັງຄົມ On-line ນັ້ນ ຈະ ຕ້ອງສາມາດຕອບໂຕ້ກັບສື່ສັງຄົມ ທີ່ມີການນຳສະເໜີຂໍ້ມຸນຂ່າວສານ ທີ່ມີລັກສະນະ ເປັນການບິດເບືອນຄວາມຈິງ ຫຼືທີ່ເປັນປໍລະປັກຕໍ່ພັກ ແລະລັດຖະບານລາວ ໃຫ້ໄດ້ ຢ່າງ ເທົ່າທັນກັບສະພາບການທີ່ເກີດຂຶ້ນ ຊຶ່ງໃນໄລຍະທີ່ຜ່ານມາ ກໍປາກົດວ່າ ສື່ມວນ ຊົນຂອງລາວ ກໍສາມາດໂຕ້ຕອບໄດ້ດີສົມຄວນ ດັ່ງທີ່ ທ່ານທອງລຸນ ຢືນຢັນວ່າ: ທາງດ້ານ ຄະນະໂຄສະນາອົບຮົມ ສູນກາງພັກປະຊາຊົນປະຕິວັດລາວ ລາຍງານວ່າ ການຕິດຕາມການລາຍງານຂ່າວສານຂອງບັນດາສື່ມວນຊົນຕ່າງປະເທດ ແລະທ້ອງ ຖິ່ນທີ່ຈະມີຜົນ ດ້ານຈິດຕະສາດ ຕໍ່ປະຊາຊົນລາວ ໂດຍສະເພາະ ແມ່ນການນຳສະເໜີ ຂໍ້ມູນຂ່າວສານ ທີ່ບິດເບືອນຄວາມຈິງ ດ້ວຍການມຸ້ງຫວັງ ທີ່ຈະໃສ່ຮ້າຍປ້າຍສີ ຕໍ່ການ ນຳຂອງພັກ-ລັດນັ້ນ ຍັງຖືເປັນພາລະໜ້າທີ່ສຳຄັນຂອງຄະນະໂຄສະນາອົບຮົມສູນກາງ ພັກ ຈະຕ້ອງຕິດຕາມ ແລະກວດກາຢ່າງໃກ້ຊິດ ດັ່ງທີ່ເຈົ້າໜ້າທີ່ຂັ້ນສູງ ໃນຄະນະໂຄສະ ນາອົບຮົມສູນກາງພັກ ຢືນຢັນວ່າ: ທັງນີ້ ໂດຍຄະນະໂຄສະນາອົບຮົມສູນກາງພັກ ໄດ້ຈັດໃຫ້ມີການຝຶກອົບຮົມພະນັກງານ ພັກ-ລັດ ແລະປະຊາຊົນລາວ ໃນທົ່ວປະເທດໄດ້ 200 ກວ່າຄັ້ງ ໂດຍມີພະນັກງານພັກ- ລັດ ແລະປະຊາຊົນລາວ ເຂົ້າຮ່ວມຫຼາຍກວ່າ 3 ລ້ານເທື່ອຄົນຕໍ່ປີ ທັງຍັງຈະສືບຕໍ່ດຳ ເນີນການດັ່ງກ່າວນີ້ ໃຫ້ກວ້າງຂວາງຫຼາຍຂຶ້ນ ໃນຕະຫຼອດປີ 2019 ນີ້ອີກດ້ວຍ ທາງດ້ານກະຊວງໄປສະນີ ໂທລະຄົມມະນາຄົມແລະສື່ສານ ລາຍງານວ່າ ລັດຖະບານ ຫວຽດນາມ ໄດ້ໃຫ້ການຊ່ອຍເຫຼືອໃນການພັດທະນາເທັກນິກການກວດກາສື່ສັງຄົມໃນ ລາວ ຢ່າງເຂັ້ມງວດ ນັບແຕ່ປີ 2016 ເປັນຕົ້ນມາ ຊຶ່ງເປັນປີ ທີ່ລັດຖະບານລາວ ເປັນ ເຈົ້າພາບ ຈັດກອງປະຊຸມສຸດຍອດຜູ້ນຳອາຊຽນ ທີ່ນະຄອນວຽງຈັນ ຈຶ່ງຕ້ອງມີການສະ ກັດກັ້ນການນຳໃຊ້ສື່ສັງຄົມທີ່ເປັນການວິພາກວິຈານທາງການເມືອງ ແລະທີ່ມີລັກສະ ນະໃຫ້ຮ້າຍຕໍ່ການນຳ ຂອງພັກ-ລັດຖະບານລາວນັ້ນ ໂດຍການນຳໃຊ້ສື່ສັງຄົມໃນລາວ ໄດ້ເພີ້ມຂຶ້ນຢ່າງໄວວາ ຊຶ່ງນັບຈາກປີ 2010 ທີ່ລາວ ໄດ້ເລີ້ມນຳໃຊ້ ລະບົບສື່ສານ 3G ແລະຍົກລະດັບຂຶ້ນເປັນລະບົບ 4G ນັບຈາກປີ 2017 ເປັນຕົ້ນມານັ້ນ ກໍປາກົດວ່າ ມີຜູ້ນຳໃຊ້ໂທລະສັບມືຖືແລ້ວ 6 ລ້ານ 5 ແສນກວ່າ ຄົນ ຫຼື 95 ເປີເຊັນ ຂອງປະຊາກອນລາວທັງໝົດ ໃນນີ້ ກໍມີຫຼາຍກວ່າ 3 ລ້ານຄົນ ທີ່ນຳ ໃຊ້ ສື່ສັງຄົມໃນປັດຈຸບັນ ສ່ວນສະຖານີວິທະຍຸ ກໍມີຢູ່ 63 ແຫ່ງ ສະຖານີໂທລະພາບ 37 ແຫ່ງ ລະບົບໂທລະໂຄ່ງຢູ່ໃນ 4,835 ບ້ານ ຈາກທັງໝົດ 6,662 ບ້ານໃນທົ່ວປະເທດ ແລະ ມີໜັງສືພິມ 29 ສະບັບ ສ່ວນນອກນັ້ນ ເປັນວາລະສານລາຍສັບປະດາ ແລະລາຍ ເດືອນ 115 ສະບັບ